
ŠAKIŲ RAJONO SAVIVALDYBĖS TARYBA

SPRENDIMAS

DĖL VIEŠAME AUKCIONE PARDUODAMO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO 
2014 m. lapkričio 27 d. Nr. T-
Šakiai


Vadovaudamasi Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“, rajono savivaldybės taryba  nusprendžia:


1. Patvirtinti Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą (pridedama).

2. Nustatyti, kad esant reikalui, Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo pakeitimo projektas gali būti rengiamas ir teikiamas rajono savivaldybės tarybai tvirtinti artimiausiame posėdyje.

Savivaldybės meras




Juozas Bertašius

Parengė:
Biudžeto ir turto skyrius (I. Čepulionienė)

Pranešėja:
E. Grigaitienė
Siųsti:
Biudžeto ir turto skyriui

ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO 
„DĖL VIEŠAME AUKCIONE PARDUODAMO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PROJEKTO
2014 m. lapkričio 19 d. Nr. VL-1551
Šakiai


1. Parengto projekto tikslai ir laukiami rezultatai: sudaryti pradinį parduodamo savivaldybės nekilnojamojo turto ir kitų nekilnojamųjų daiktų sąrašą, perkeliant į jį iš buvusio Privatizavimo objektų sąrašo savivaldybės nekilnojamąjį turtą, kurio privatizavimo programos iki 2014 m. spalio 1 d. buvo paskelbtos ir nutrauktos arba privatizavimo programos nebuvo paskelbtos, taip pat turtą, dėl kurio jau yra priimti savivaldybės tarybos sprendimai jį parduoti, įtraukiant į Privatizavimo objektų sąrašą.

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: nuo 2014 m. spalio 1 d. pasikeitė valstybei ir savivaldybėms nuosavybės teise priklausančio turto privatizavimo pagal Valstybės ir savivaldybių turto privatizavimo įstatymą modelis. Rajono savivaldybei nuosavybės teise priklausantis nekilnojamasis turtas bus parduodamas pagal Valstybės ir savivaldybių turto valdymo, naudojimo ir disponavimo juo įstatymo 21 straipsnio nuostatas, t. y. viešame aukcione bus parduodamas į savivaldybės tarybos patvirtintą Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą įtrauktas turtas. Vyriausybė 2014 m. spalio 28 d. nutarimu Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ patvirtino sąrašo sudarymo tvarkos aprašą, kuriuo vadovaujantis parengtas siūlomas sprendimo projektas.

